ภรรยา สุรชัย แซ่ด่าน ล่ารายชื่อถวายฎีกาขอพระราชทานอภัยโทษ นักโทษคดี 112
2 ธ.ค.55 ที่บริเวณบาทวิถี หน้าศาลอาญา รัชดา กลุ่มปฏิญญาหน้าศาลได้จัดกิจกรรมบาทวิถีเสวนาเป็นประจำทุกวันอาทิตย์ในประเด็นเรื่องนักโทษการเมืองนั้น ในอาทิตย์นี้นางปราณี ด่านวัฒนานุสรณ์ ภรรยาของนายสุรชัย ด่านวัฒนานุสรณ์ (แซ่ด่าน) ผู้ต้องโทษคดีหมิ่นพระบรมเดชานุภาพ ตามมาตรา 112 ได้เข้าร่วมกิจกรรมพร้อมทั้งรณรงค์ล่ารายชื่อเพื่อถวายฎีกาขอพระราชทานอภัยโทษให้กับนายสุรชัยและผู้ต้องโทษในคดีเดียวกันที่คดีเด็ดขาดแล้ว โดยยืนยันว่าการกระทำความผิดของคนเหล่านี้เกิดจากความสับสนทางความคิดที่เป็นผลมาจากสถานการณ์บ้านเมืองปัจจุบันมีการแบ่งฝ่ายแตกแยกอย่างรุนแรง และผู้กระทำผิดได้รู้สึกสำนึกเสียใจต่อการกระทำแล้วโดยนายสุรชัยเป็นผู้ต้องโทษเด็ดขาดคดีหมิ่นพระบรมเดชานุภาพหรือความผิดตามประมวลกฎหมายอาญามาตรา 112 รวมโทษจำคุก 12 ปี 6 เดือน (5 คดี คดีละ 2 ปี 6 เดือน) และได้รับการลดโทษจาก พ.ร.ฎ.พระราชทานอภัยโทษพ.ศ.2555 จึงเหลือโทษจำคุก 10 ปี 9 เดือนนางปราณี เปิดเผยถึงการรณรงค์ล่ารายชื่อว่า กิจกรรมนี้เป็นความต้องการของนักโทษคดี ม.112 และคุณสุรชัยด้วย โดยตนได้เริ่มล่ารายชื่อมาตั้งแต่สัปดาห์ที่ผ่านมา โดยตอนนี้ยังได้รายชื่อมาเพียงร้อยกว่าชื่อ เพราะได้ส่งแบบฟอร์มล่ารายชื่อไปหลายที่แล้ว แต่ยังไม่ได้กลับคืน โดยตั้งเป้าไว้ประมาณ 500 ชื่อ แล้วจึงส่งไปยังสำนักพระราชวังในครั้งแรกก่อนประมาณต้นปีหน้า จากนั้นจะดำเนินการล่ารายชื่อเพื่อส่งไปเป็นระยะๆสำหรับผู้ที่สนใจร่วมลงชื่อนั้น นางปราณี กล่าวว่าสามารถร่วมลงชื่อได้โดยการถ่ายแบบฟอร์มล่ารายชื่อ() พร้อมลงชื้อแล้วส่งมาตามที่อยู่ หรือมาเจอกับตนที่กิจกรรมของปฏิญญาหน้าศาลทุกบ่ายวันอาทิตย์เรื่อง ถวายฎีการ้องทุกข์ขอพระราชทานอภัยโทษ แก่ผู้ต้องโทษในความผิดตามประมวลกฎหมายอาญา มาตรา 112กราบบังคมทูลพระบาทสมเด็จพระเจ้าอยู่หัวข้าพระพุทธเจ้า นางปราณี ด่านวัฒนานุสรณ์ ภรรยาของ น.ช.สุรชัย ด่านวัฒนานุสรณ์ พร้อมรายชื่อผู้ร่วมร้องทุกข์ท้ายหนังสือฎีการ้องทุกข์ฉบับนี้ กราบบังคมทูลเพื่อทรงทราบฝ่าละอองธุลีพระบาทดังต่อไปนี้การที่ น.ช.สุรชัย ด่านวัฒนานุสรณ์ และผู้ต้องโทษในความผิดตามประมวลกฎหมายอาญามาตรา 112 ทุกคนได้กระทำผิดนั้นเกิดจากสถานการณ์บ้านเมืองปัจจุบันมีการแบ่งฝ่ายแตกแยกอย่างรุนแรง จึงทำให้ผู้ที่กระทำผิดในคดีนี้มีความสับสนทางความคิดจนกระทำในเรื่องที่มิบังควร ก่อความผิดทางกฎหมายขึ้น เป็นสิ่งที่ทำให้พวกเขารู้สึกสำนึกเสียใจอยู่ในปัจจุบันอย่างกรณี น.ช.สุรชัย ด่านวัฒนานุสรณ์ ได้ยอมรับผิดไม่ขอต่อสู้คดีทุกคดี รวม 5 คดี เพื่อรับการลงโทษอย่างสำนึกผิดเวลานี้คดีถึงที่สุดแล้วจึงทำหนังสือทูลเกล้าถวายฎีกาขอพระราชทานอภัยโทษต่อใต้ฝ่าละอองธุลีพระบาท ตามคำแนะนำขอบรัฐบาลที่ต้องการเยียวยาผู้ต้องโทษในคดีความผิดตามตามประมวลกฎหมายอาญา มาตรา 112 ที่ถูกคุมขังอยู่ในคุกด้วยแนวทางการขอพระราชทานอภัยโทษพิเศษให้ตามกฎหมายข้าพระพุทธเจ้าและผู้ร่วมร้องทุกข์หวังในพระมหากรุณาธิคุณจากใต้ฝ่าละอองธุลีพระบาทได้มีเมตตาไม่ถือโทษโกรธเคืองพสกนิกรผู้พลั้งพลาดขาดสติเหล่านี้เมื่อพวกเขาได้รับพระเมตตาพระมหากรุณาธิคุณจนได้อิสรภาพแล้วจะต้องสำนึกตลอดไปจนกว่าชีวิตจะหาไม่ จะไม่มีวันที่จะกระทำในสิ่งที่ระคายเคืองต่อเบื้องยุคลบาทอีกต่อไป จึงกราบบังคมทูลมาเพื่อทรงทราบขอพระองค์ทรงพระเจริญมีพระชนมายุยิ่งยืนนานด้วยเกล้าด้วยกระหม่อมขอเดชะลงชื่อ 
 2 ธ.ค.55 ที่บริเวณบาทวิถี หน้าศาลอาญา รัชดา กลุ่มปฏิญญาหน้าศาลได้จัดกิจกรรมบาทวิถีเสวนาเป็นประจำทุกวันอาทิตย์ในประเด็นเรื่องนักโทษการเมืองนั้น ในอาทิตย์นี้นางปราณี ด่านวัฒนานุสรณ์ ภรรยาของนายสุรชัย
ขอพระราชทานอภัยโทษ,ถวายฎีกา,ประมวลกฎหมายอาญามาตรา 112,ปราณี ด่านวัฒนานุสรณ์,ม.112,สุรชัย ด่านวัฒนานุสรณ์,หมิ่นพระบรมเดชานุภาพ